Nit de Sainets a benefici de la lluita contra el càncer
17 octubre 2018

## Nit de Sainets a benefici de la lluita contra el càncer17 octubre 2018Última actualització: 14 juliol 2025

![](../gestion/img/_AO_2488-copia.jpg)  
  

La regidora **de Salut Pública i Polítiques Saludables, Liduvina Gil**, acompanyada de la **presidenta de l’AECC Gandia, Maribel Codina** i la representant de la **companyia de teatre Valentes i Positives, Yolanda Puigcerver** han presentat aquest matí l’espectacle “Nit de Sainets” que el grup de dones de Pedreguer representarà per tal de recaptar fons per a la lluita contra el càncer, el **dissabte 20 d’octubre a les 20 hores, al Teatre Serrano**. Tot just coincidint amb el Dia Mundial del Càncer de Pit, el 19 d’octubre.

        Així, s’hi faran balls i es representaran els sainets “La pitonissa” i “Atraco a les huit”. La companyia està formada per un grup de 40 dones de Pedreguer afectades per la malaltia. 30 d’elles pujaran dissabte a l’escenari del Serrano per _“llançar un missatge positiu a les dones que pateixen càncer. Nosaltres, des de 2015 representem aquesta funció per molts municipis a benefici de la lluita i la investigació contra la malaltia. És una teràpia positiva amb la qual volem demostrar que cal afrontar el càncer amb valentia, plantant-li cara”_, ha assegurat Puigcerver.

        El preu solidari és de 5 € a benefici de l’Associació contra el càncer de Gandia. La venda anticipada es farà a la seua de l’AECC Gandia, la Casa de la Marquesa, la Casa d’Andalusia, Perruqueria Pentinat i al Teatre Serrano mateix (1 hora abans de la funció).

[Twittear](https://twitter.com/share)